‫כלא בנגלי נרקוטיקה. באלי, אינדונזיה.‬
‫בוקר נהדר!‬
‫הרשויות כאן טוענות‬ ‫שהן משקמות עברייני סמים…‬
‫לא לסמים, כן להישגים!‬
‫בעזרת תוכנית גמילה מסמים בכפייה.‬
‫אם לא תציית לכל החוקים כאן, יהיו השלכות.‬
‫ההרגשה שלי היום‬
‫היא שבורכתי בשפע בזכות בית הסוהר הזה.‬
‫אך במדינה שבה‬ ‫מוצמדת סטיגמה נוקשה לעברייני סמים…‬
‫הממשלה שלך מטילה עונש מוות על סחר בסמים.‬
‫כן. אני יודע.‬
‫כשהשתמשת בסמים, אתה היית אדם רע?‬
‫כן, אני אדם רע.‬
‫האם האסירים האלה באמת יכולים להיגאל‬
‫בעיני החברה?‬
‫אני אהיה כלוא כאן למשך שבוע כדי לגלות.‬
‫אבל זו לא הפעם הראשונה שלי מאחורי סורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי‬
‫ונשפטתי למאסר עולם ללא שחרור על תנאי.‬
‫חלפו 12 שנים ארוכות עד שניקיתי את שמי.‬
‫עכשיו אני נוסע ברחבי העולם,‬
‫כדי לגלות כיצד באמת נראים החיים‬
‫בתוך בתי הסוהר הקשים בעולם.‬
‫- בתוך בתי הסוהר הקשים בעולם -‬
‫באלי שבאינדונזיה.‬
‫תיירים נוהרים לכאן מכל רחבי העולם,‬
‫אבל מאחורי התדמית של אי מסיבות,‬
‫אזרחי אינדונזיה חיים בעולם שונה בתכלית.‬
‫זו חברה שמרנית ברובה‬
‫עם סטיגמה חברתית ענקית בכל הנוגע לסמים.‬
‫אנחנו צריכים להשוות‬
‫את 15,000 בני הנוער שלנו שמתים מסמים‬
‫למספר מוכרי הסמים שמתים מדי שנה.‬
‫עלינו להכריז שוב על מלחמה רחבת היקף בסמים.‬
‫הגישה הנוקשה והשנויה במחלוקת‬ ‫של הנשיא ג'וקו וידודו‬
‫קובעת שיש להטיל עונש מוות על סוחרי סמים‬
‫ועונשי מאסר ארוכים ביותר על המשתמשים.‬
‫חוקי הסמים באינדונזיה‬ ‫הם בין המחמירים ביותר בעולם,‬
‫וכתוצאה מכך, אנשים רבים נשלחים לכלא.‬
‫גם אם נתפסת עם כמות קטנה של מריחואנה,‬
‫אתה עלול למצוא את עצמך בכלא לשנים רבות.‬
‫ולמרות זאת אנשים‬ ‫עדיין מוכנים לקחת את הסיכון.‬
‫כתוצאה מכך, בתי הסוהר באינדונזיה‬
‫עמוסים מאוד בעברייני סמים.‬
‫לכן הממשלה הגתה גישה קיצונית לגמילה מסמים.‬
‫אני בדרכי לכלא לאפאס נרקוטיקה בנגלי‬
‫שבחלק המזרחי של באלי.‬
‫זה כלא שמאכלס רק עברייני סמים.‬
‫נאמר לי שתוכנית הגמילה‬
‫מתמקדת בתכנות מחדש של מוחם של האסירים.‬
‫אני אגלה אם זה עובד או לא.‬
‫כלא בנגלי נרקוטיקה‬ ‫שואף לרפא נרקומנים ולשקם סוחרי סמים.‬
‫שמעתי שהשיטות שלהם‬ ‫שונות לחלוטין ממה שנהוג בבתי סוהר מערביים.‬
‫ייתכן שזו הפעם הראשונה שהם מרשים לזר כמוני‬
‫להיכנס לכלא אינדונזי,‬
‫כי הממשלה מקפידה מאוד על חשאיות‬
‫בכל הנוגע ליחסה כלפי אסירים אינדונזיים.‬
‫- היום הראשון -‬
‫קדימה.‬
‫שב.‬
‫רפאל רואו?‬ ‫-כן.‬
‫מנהל הכלא וסגנו הגיעו לקבל את פניי.‬
‫פשוט תציית לחוקים כאן.‬
‫כל עוד תהיה בסדר,‬
‫אני מבטיח לך שהכול יהיה כשורה.‬
‫מה קורה כשאסיר לא מציית לחוקים?‬
‫אתה מוכרח לציית.‬
‫אם לא תציית לכל החוקים כאן, יהיו השלכות.‬
‫אתה תעבור בדיקה גופנית יסודית.‬
‫תעמוד.‬
‫תוריד את הבגדים.‬
‫תכרע, בבקשה. תכרע.‬
‫עכשיו תשתין לתוך המכל הזה‬
‫כדי שנבצע את הבדיקה.‬
‫אתה בודק את השתן שלי. מה אתה מחפש?‬
‫קנביס, שאבו-שאבו, אקסטזי.‬
‫מה זה שאבו?‬
‫זה קריסטל מת'.‬
‫שאבו-שאבו זה קריסטל מת'.‬ ‫-כן.‬
‫זה אחד מהסמים הנפוצים ביותר בשימוש?‬
‫כן.‬
‫האסירים בבנגלי מוחזקים‬ ‫בארבעה אגפים גדולים.‬
‫במרכז ישנה חצר התעמלות‬
‫שמוקפת בחללים שבהם האסירים מתפללים,‬
‫והחווה של הכלא.‬
‫הוא נועד לאכלס 468 אסירים,‬
‫אבל עקב מספרם הרב‬ ‫של עברייני סמים שנידונים למאסר,‬
‫הוא כעת מאכלס יותר מאלף.‬
‫אבל ביחס לכלא צפוף כל כך,‬
‫הוא שקט במיוחד.‬
‫היי. אני דאוס.‬ ‫-שלום. דאוס. אני רפאל.‬
‫רפאל, נעים להכיר.‬
‫דאוס בן 38,‬
‫והוא בכלא כמעט שש שנים.‬
‫כן, בסדר.‬ ‫-אתה תהיה בתא שלי.‬
‫בסדר, דאוס. אחריך.‬ ‫-כן.‬
‫זה אגף ס'.‬
‫כך הוא נקרא? ויסמה סיטרה?‬
‫כן. "ס" זה סיטרה.‬
‫זה הבחור החדש שיגור איתנו.‬
‫שלום.‬
‫יש כאן מקום בשבילך.‬
‫ליד ריו.‬
‫אמינג.‬ ‫-פיטו.‬
‫פיטו.‬ ‫-דויד.‬
‫רפאל.‬ ‫-כן.‬
‫רפאל.‬ ‫-טוב.‬
‫רובנו "טמפינג".‬
‫אז אנחנו פועלים כאן.‬ ‫-מה זה "טמפינג"? כלומר אתם עובדי כפיים?‬
‫כן, כולם כאן בחדר הזה הם פועלים.‬
‫בתור עובדי כפיים,‬ ‫עלינו לדאוג שהכול יהיה נקי.‬
‫תעשה לי סיור בתא הזה. מה יש בפינה שם?‬
‫השירותים שם.‬ ‫-אז יש לכם מידה של פרטיות.‬
‫כן, עם הווילון.‬
‫טוב.‬
‫אנחנו 20 איש בתא הזה.‬ ‫-כן.‬
‫אני לא יכול לדמיין‬ ‫איך זה להיות כאן עם 20 איש‬
‫במהלך הלילה, כשכולם קרובים זה לזה.‬ ‫אני לא רגיל לזה.‬
‫אנחנו מסדרים את הכול.‬
‫יש לכם סידור שקובע מי עושה מה,‬ ‫וכל אחד מודע לתחום האחריות שלו.‬
‫כן. אני אוסיף גם אותך לרשימה.‬
‫טוב, אז גם לי יהיו מטלות.‬ ‫אתה מחייך. אהבת את הרעיון.‬
‫אהבתי את הרעיון.‬ ‫-הוא אוהב את הרעיון.‬
‫רוצה לקחת אותי החוצה ו…‬
‫אני אראה לך כמה דברים באגף שלנו.‬ ‫-בסדר.‬
‫הכלא מסודר ונקי להפליא.‬
‫ונראה שהאסירים פסיביים ומתנהגים כראוי.‬
‫לכן אני כבר מקבל את הרושם שמדובר בכלא‬
‫שבו לרשויות יש שליטה מלאה.‬
‫איך היית מתאר את הכלא הזה לאסיר חדש כמוני?‬
‫בכנות.‬
‫כן. למעשה, בכלא הזה,‬
‫העניין העיקרי הוא לציית לחוקים.‬
‫אם תציית לחוקים,‬
‫אז הכול יהיה לך קל, מבין?‬
‫וזה בגלל ההשלכות?‬ ‫-כן, בגלל ההשלכות.‬
‫תא הבידוד הוא…‬
‫אנחנו מפחדים מתא הבידוד.‬
‫נשלחת פעם לתא הבידוד?‬ ‫-לא.‬
‫אתה מתנהג יפה.‬ ‫-בהחלט לא.‬
‫אני לא אהיה שם. אני לא רוצה לחוות את זה.‬
‫לא?‬
‫לכמה זמן נשפטת?‬
‫נשפטתי למאסר של 12 שנה על החזקת סמים.‬
‫החזקה?‬ ‫-כן.‬
‫מהו הסם המועדף עליך?‬
‫בעבר השתמשתי במת' ובאקסטזי.‬
‫וכמה גרמים היו עליך?‬
‫היו לי עליי 13 או 14 חבילות.‬
‫אנשים שנתפסים עם סמים,‬
‫גם כאשר לא הוכח שהם מוכרים או סוחרים,‬
‫יכולים להיכלא עד 12 שנה.‬
‫זו העבירה הראשונה שלי.‬ ‫-וקיבלת 12 שנה?‬
‫קיבלתי 12 שנה.‬
‫זה נשמע לי מחמיר מדי.‬
‫כלומר בהשוואה למדינות אחרות‬ ‫שבהן אתה צריך להיתפס‬
‫עם קילוגרמים של קוקאין‬ ‫כדי לקבל עונש מאסר ממושך כל כך.‬
‫זו תקופת מאסר ממושכת מאוד.‬
‫נכון.‬
‫איך התמודדת לאורך התקופה הזאת?‬
‫בהתחלה די קשה להתמודד עם עונש מאסר כזה.‬
‫השלב הראשון הוא הכחשה.‬
‫ובשלב השני אתה נוטה להאשים אחרים, מבין?‬
‫מנסה להאשים אחרים,‬
‫ובשלב השלישי אתה מתחיל להשלים עם זה.‬
‫דאוס מכיר בטעות שהוא עשה.‬
‫לדעתי, תקופה של 12 שנה היא מוגזמת‬ ‫כשמדובר בהחזקת כמות מסוימת של מת',‬
‫ועכשיו הוא מתמקד‬ ‫בריצוי מלוא תקופת המאסר ואז להשתחרר.‬
‫שמעתי שכל בתי הסוהר כאן עמוסים מדי.‬
‫כשנכנסתי לכלא, ציפיתי‬
‫לעומס של אסירים בכל פינה,‬
‫אבל יש בו תחושת רוגע מפתיעה,‬
‫וזה די משונה.‬
‫ייתכן שהחבר'ה האלה מרגישים מאוימים מהכלא.‬
‫אני לא יודע.‬
‫צפויה לי עוד דרך ארוכה,‬ ‫ואני עדיין מנסה לברר.‬
‫- היום השני -‬
‫כולכם איטיים כל כך.‬
‫כפי שגיליתי,‬
‫פעילויות הגמילה בבנגלי נרקוטיקה‬ ‫מתחילות ב-8:00 בדיוק.‬
‫אני עומד בשורה בחצר ההתעמלות‬
‫עם 100 משתמשים, מכורים וסוחרים‬
‫שנבחרו לקחת חלק בתוכנית הגמילה.‬
‫נאמר לי שכל זה‬ ‫הוא חלק מתוכנית הגמילה מסמים שלהם.‬
‫כל בוקר הם יוצאים לכאן‬ ‫ועושים את מה שאני עומד לעשות,‬
‫ואין לי מושג מה זה יהיה.‬
‫מצעד, הקשב!‬
‫קאטור דהרמה של האסירים!‬
‫אנחנו האסירים מבטיחים‬ ‫שנהיה אנשים מוסריים על פי הפנקסילה.‬
‫האסירים נשבעים אמונים לפנקסילה,‬
‫הפילוסופיה שמשמשת יסוד‬ ‫לאינדונזיה המודרנית.‬
‫אנחנו האסירים‬
‫מבינים ומביעים חרטה מלאה‬
‫על המעשים שעשינו.‬
‫היא מקדמת פטריוטיות‬
‫ושיתוף פעולה למען טובת הכלל בחברה.‬
‫שאלוהים יברך את הדהרמה שלנו. אמן.‬
‫מצעד, הקשב!‬
‫אחת, שתיים, שלוש,‬ ‫ארבע, חמש, שש, שבע, שמונה.‬
‫אחרי כמה תרגילי התעמלות נמרצים,‬
‫מנהל הכלא אגוס פריטיאטנו‬ ‫פונה אל האסירים שלו.‬
‫טוב, תתכוננו, כן! רוח של בוקר!‬
‫בוקר נהדר!‬
‫מה שלומכם?‬
‫טוב, בריא, נהדר!‬
‫תישארו בריאים.‬
‫לא לסמים, כן להישגים!‬
‫אני מודה לכם.‬
‫סיימנו. תחזרו בבקשה לחדרים שלכם.‬
‫מה שלומך? אתה מדבר אנגלית?‬
‫כן, אבל רק קצת.‬ ‫-רק קצת.‬
‫מה בדיוק היה כאן עכשיו?‬ ‫האם אני צריך… אתה צריך ללכת?‬
‫כן, צריך ללכת.‬
‫האסיר שאני מנסה לשוחח איתו‬
‫מובל בחזרה לתא שלו,‬
‫ואוסרים עליי להצטרף אליו.‬
‫אבל נראה שמנהל הכלא מעוניין לשוחח.‬
‫טוב, מה שלומך? טוב.‬
‫לגבי כל הבחורים‬ ‫שלקחו חלק בתרגילים ובקריאות הבוקר.‬
‫כן.‬ ‫-מה הם קראו?‬
‫הצהרת ההתחייבות כוללת חמש הבטחות שונות.‬
‫חובה לציית לה.‬
‫להישמע להוראות, לציית‬ ‫ולהבטיח לא לעשות שום דבר רע‬
‫במהלך ההשתתפות שלהם בתוכנית השיקום.‬
‫אנחנו, האסירים,‬
‫מבינים את ההבטחה שלא נחזור על המעשים שלנו.‬
‫ואז…‬ ‫-מה שמך?‬
‫בונה. תקרא לי בונה.‬ ‫-בונה.‬
‫טוב, בונה. אתה אסיר.‬
‫עברת את התוכנית,‬ ‫ועכשיו אתה מנהל את התוכנית.‬
‫כן.‬
‫קיבלת את התפקיד כתגמול,‬ ‫או שהורו לך לעשות את זה?‬
‫הוא היה נרקומן.‬
‫אחרי שהוא שיתף פעולה‬ ‫עם פעילויות הגמילה, מצבו השתפר מאוד.‬
‫בחרתי בו להיות חונך לעמיתיו על פי חוק.‬
‫זה נעשה בכפייה? הם חייבים לעשות את זה?‬
‫כן, זהו אחד מהיעדים.‬
‫בשלב ראשון, חשוב לשקם את בריאותם.‬
‫נפש חזקה בגוף בריא.‬
‫מה קורה כשמישהו לקח חלק בתוכנית,‬
‫ואז עשה משהו לא בסדר?‬
‫לדוגמה, אם תרביץ למישהו,‬ ‫יסלקו אותך מהתוכנית.‬
‫ואז מתחילים מחדש?‬
‫קודם צריך להיכנס לבידוד,‬ ‫ואז להתחיל מחדש את הגמילה.‬
‫אסירים ששהו בבידוד‬
‫מפחדים לחזור לשם.‬
‫נראה שהפחד מאגף הבידוד‬
‫הוא מפתח לשמירה על המשמעת.‬
‫והכלא מתפקד כמו שעון.‬
‫כל האסירים שבים לתאים שלהם ב-12:45 בדיוק.‬
‫צהריים טובים לכולם!‬
‫צהריים טובים.‬ ‫-אנחנו מתחילים בספירה.‬
‫אחד, שניים, שלושה,‬ ‫ארבעה, חמישה, שישה, שבעה, שמונה.‬
‫הוא סופר ראשים. לפחות על פי מה שאני רואה.‬
‫לדאוס ולשאר חבריי לתא יש עבודות בכלא,‬
‫כך שהם מבלים את רוב היום בחוץ.‬
‫אבל עבור אלה שלא עובדים,‬ ‫החיים קשים הרבה יותר.‬
‫שאר הבחורים יכולים לצאת רק בזמנים הפתוחים.‬
‫אז הם כלואים במשך 21 שעות?‬
‫בימים מסוימים.‬
‫אבל יומיים בשבוע יש להם חמש שעות.‬ ‫-הבנתי.‬
‫זה יום ארוך, 21 שעות מתוך 24.‬
‫זה זמן רב להיות כלוא בחלל כזה, נכון?‬
‫זו המציאות.‬
‫עשרים איש בכל תא.‬
‫אולי קצת יותר בתאים אחרים.‬
‫הבחנתי שהאסירים צייתנים מאוד.‬
‫ייתכן שזה עניין תרבותי או עניין משמעתי.‬
‫ייתכן שזה עניין של שליטה.‬ ‫אני לא יודע. אבל אפשר להבחין‬
‫שכאשר הסוהר עוזב את התא,‬ ‫הם מצייתים לכל דבר.‬
‫כל דבר שהאסירים עושים כאן‬ ‫נמצא תחת פיקוח הדוק של הרשויות,‬
‫אבל אם אתה אסיר שנבחר לתוכנית גמילה מסמים,‬
‫חייך נתונים לשליטה קפדנית יותר.‬
‫אמרו לי שאמור להגיע‬ ‫בחור מתוכנית הגמילה שייקח אותי ל…‬
‫שלום. ברוך הבא.‬ ‫-שלום. כן.‬
‫פעילויות תוכנית השיקום החלו.‬
‫אנחנו נלך לכיתת שיקום חינוכי.‬
‫בסדר.‬
‫ככה זה בכלא.‬
‫אתה מאבד שליטה על היכולת שלך להחליט,‬
‫ובשלב הזה איבדתי כל יכולת להחליט.‬
‫תוכנית הגמילה בכפייה כוללת מפגשים קבוצתיים‬
‫עם התמקדות פסיכולוגית יותר.‬
‫בדרך אני מבחין ברולי,‬
‫הבחור שניסיתי לדבר איתו באימון הבוקר.‬
‫אז איפה היית בשעות האחרונות?‬
‫בשום מקום. פשוט בחדר.‬ ‫-היית בתא?‬
‫אז מאימון הבוקר חזרת ישר לתא?‬
‫כן.‬ ‫-ועכשיו אתה בא לכאן.‬
‫יש לנו רק שלוש שעות בשביל זה.‬
‫בואו נשב במעגל. שבו במעגל.‬
‫מה שמך?‬
‫רפאל.‬ ‫-רפאל, נעים מאוד. אני רולי.‬
‫רולי.‬
‫רולי בן 25. הוא ממערב אינדונזיה.‬
‫הוא סיים ארבעה שבועות‬ ‫מתוך תוכנית גמילה שאורכה שישה חודשים.‬
‫טוב, חבר'ה. בוקר טוב!‬ ‫-בוקר!‬
‫פשוט תעקוב.‬
‫אני כאן.‬
‫לא אוכל לזהות את עצמי.‬
‫זה יהיה ברור בסוף.‬ ‫-זה יהיה ברור בסוף.‬
‫לי ולאחרים.‬
‫טוב, מחיאות כפיים לנו!‬
‫עכשיו נחלוק את הרגשות שלנו.‬
‫טוב. האם אחד מכם יכול…‬
‫שמי אברהם ברון גונוואן.‬
‫היי, ברון.‬
‫ההרגשה שלי היום‬
‫היא שבורכתי בשפע בזכות בית הסוהר הזה.‬
‫אמן.‬ ‫-אמן.‬
‫אמן. תודה.‬
‫תודה, ברון.‬
‫פעם נוספת. מי הבא בתור?‬
‫אתה מפחד לחלוק רגשות?‬
‫אני מאושר למדי.‬
‫אתה חלקת?‬ ‫-כן.‬
‫אבל רק שלושה עד חמישה אנשים‬ ‫חולקים רגשות ביום.‬
‫אני מקווה שלכולכם‬ ‫תהיה בריאות טובה עכשיו ובעתיד.‬
‫תודה.‬
‫טוב, חברים. מי עוד רוצה לחלוק את רגשותיו?‬
‫עוד אחד.‬
‫טוב. שמי רפאל.‬
‫היי, רפאל.‬
‫תודה שאפשרתם לי לחלוק איתכם את המרחב שלכם.‬
‫טוב. תודה.‬
‫הכלא נמצא בתוך מבנה. הוא לא בתודעה שלכם.‬
‫אני מאחל לכם הצלחה במאבק בהתמכרות לסמים‬
‫ובחזרה למסלול החיים שלכם אחרי שתשתחררו.‬
‫אמן.‬
‫כל הכבוד.‬
‫תודה, רפ. תודה שחלקת איתנו את הרגשות שלך.‬
‫בדיוק כמו שאר האסירים,‬
‫אמרו לי שאני חייב לקחת חלק בתוכנית השיקום.‬
‫אין להם ברירה, אז הם חייבים להיות כאן.‬
‫מעניין לראות שהם מגלים מעורבות ברורה.‬
‫ייתכן שזה חלק מההערכה.‬
‫ייתכן שמפקחים עליהם‬ ‫כדי לבחון עד כמה הם מעורבים.‬
‫עלינו להעצים את התודעה שלנו.‬
‫הגישה שלא מותירה בידיהם את הבחירה‬ ‫היא די שנויה במחלוקת.‬
‫האם צריך להניח להם לבחור‬ ‫אם הם רוצים להיגמל משימוש בסמים?‬
‫זה פתוח לדיון, נכון?‬
‫אמן.‬
‫נראה שהדוקטרינה היא שכל אסיר‬ ‫יצהיר על שימוש בסמים‬
‫כבלתי מוסרי ופסול לחלוטין.‬
‫התמונה מאחוריך משכה את תשומת ליבי.‬
‫תסביר לי מהי התמונה הזאת.‬
‫אני רוצה לגלות עוד פרטים‬ ‫בנוגע לפילוסופיה מאחורי התוכנית‬
‫מבונה, המכור למת' שהפך לחונך‬
‫שפגשתי ביחד עם מנהל הכלא.‬
‫יש לנו בחירה.‬
‫אנחנו רוצים להיות בחור טוב,‬ ‫או שאנחנו רוצים להיות בחור רע?‬
‫זו השוואה בין טוב לרע.‬ ‫אלכוהול במדינה הזאת איננו בלתי חוקי, נכון?‬
‫הוא חוקי.‬ ‫-כן.‬
‫נשים הן לא בלתי חוקיות,‬ ‫כי הרי בלעדיהן לא היינו כאן, נכון?‬
‫וכסף יכול לפעמים לשקף הצלחה.‬
‫אנחנו זקוקים לכסף,‬ ‫אבל אם יש לך עודף של כסף,‬
‫אם אתה משתמש בנערות לילה, זה קיצוני.‬
‫מה הכוונה ב"נערות לילה"? פרוצות?‬ ‫-כן, פרוצות.‬
‫אתה חושב… עבור מישהו כמוני,‬ ‫כלומר זר שמגיע מהמערב,‬
‫יש לי תחושה שזהו עניין של ערכים מוסריים.‬
‫במזרח,‬
‫במקום הזה,‬
‫כל דבר שאתה עושה באופן מוגזם נחשב לרע.‬
‫אתה היית אדם רע?‬
‫כן, אני אדם רע.‬
‫כי אחרי שנכנסתי לכלא הזה,‬
‫אחרי שלוש שנים, אבא שלי לא דיבר איתי.‬
‫לאחר מכן הוא הלך לעולמו.‬
‫ואז הרגשתי אשמה.‬
‫אני מרגיש אשם מאוד שאני כאן.‬
‫לכן אני מרגיש שאני כאן בגלל הסמים.‬
‫התוכנית הזאת נועדה לשקם אותנו‬
‫כדי שנוכל לתפקד בחברה.‬
‫אני יודע בוודאות שהשימוש בסמים‬ ‫גורם לנו להיות מרוכזים בעצמנו.‬
‫המחויבות העמוקה של בונה לתוכנית‬
‫עולה בקנה אחד‬ ‫עם מה ששמעתי לגבי הסטיגמה החברתית‬
‫סביב סמים בחברה האינדונזית.‬
‫אי אפשר לדעת אם כל האסירים‬
‫אכן שותפים לאמונה של בונה,‬
‫אבל רולי הפגין מעורבות אמיתית במפגש.‬
‫אתה חושב שאתה זקוק לתוכנית הגמילה?‬ ‫-כן.‬
‫באמת?‬ ‫-כן, אני זקוק לה. עד כה.‬
‫אבל אתה חייב להיות בה, נכון?‬
‫זה לא שהרמת יד ואמרת,‬
‫"אני רוצה להצטרף לתוכנית הגמילה."‬
‫ההשתתפות היא חובה,‬
‫אבל חלק ממני‬
‫מעוניין להשתתף מרצוני החופשי,‬
‫כי אני רוצה להשתנות.‬
‫זו הסיבה…‬
‫שאני נלהב להיות חלק מהגמילה. כן.‬
‫ולמה אתה בכלא?‬
‫השתמשתי במריחואנה.‬
‫רק לצריכה.‬
‫באמת?‬ ‫-כן.‬
‫כמה?‬
‫רק 15 גרם.‬
‫חמישה עשר גרם?‬ ‫-כן.‬
‫לכמה זמן נשלחת לכלא?‬
‫שמונה.‬ ‫-שמונה שנים?‬
‫רק על עישון מריחואנה.‬ ‫-רק על עישון. כן.‬
‫שנחשב חוקי באמריקה ובמקומות רבים אחרים.‬
‫כן, שמונה שנים.‬
‫המשטרה מצאה את המאזניים שלי,‬
‫ולכן המשטרה קבעה שאני סוחר בסמים.‬
‫למה השתמשת בהם?‬
‫עבדתי בבית קפה,‬
‫והשתמשתי בהם להכנת קפה מדי יום.‬
‫ומה התחושה שלך לגבי זה?‬
‫זה הפתיע אותי.‬
‫מפני שיש לי משפחה, ועכשיו…‬
‫אשתי התגרשה ממני בעקבות המקרה הזה.‬
‫כי נשלחת לכלא?‬ ‫-כן.‬
‫קשה לי להיות כאן כשהבת שלי תמיד שואלת,‬
‫"אבא, איפה אתה? מתי תחזור הביתה?"‬
‫היא לא יודעת שאתה כאן?‬ ‫-לא. אני אומר לה שאני בעבודה.‬
‫מתי תספר לה את האמת?‬
‫אין לי אומץ לספר לה.‬
‫אין לי אומץ.‬
‫אני מפחד מדי.‬ ‫-ממה אתה מפחד?‬
‫אני חושב שמהתפיסה.‬
‫אני חושב שמהחברה בעיר שממנה אני בא.‬ ‫כי לדעתי,‬
‫אם היית בכלא, זה נחשב כדבר רע, מבין?‬
‫אם אתה אסיר, זה נחשב דבר "רע".‬
‫הבנתי. זו סטיגמה תרבותית.‬
‫כן, סטיגמה. אני מפחד.‬
‫הבת שלי.‬
‫אני לא יודע‬ ‫אם רולי מכר סמים או רק צרך אותם,‬
‫אבל הוא בהחלט משלם מחיר כבד.‬
‫בחברה אתה נתפס כחלש‬
‫ומרושע אם אתה צורך סמים.‬
‫לכן נדמה שאנשים כמו רולי משלימים עם גורלם,‬
‫מכיוון שהחברה רואה בהם אנשים רעים.‬
‫גמילה מסמים בכפייה היא תהליך קשה,‬
‫אסור להמעיט בערכה,‬
‫אבל זה מה שכלא אמור להיות.‬
‫הוא אמור להתמקד בשיקום.‬
‫הדרך שבאמצעותה זה מתבצע היא שונה בכל כלא.‬
‫ולכלא הזה יש דרך משלו.‬
‫- היום השלישי -‬
‫פועלי עבודת כפיים כמו חבריי לתא‬
‫מתחילים את המשמרת שלהם ב-8:00.‬
‫צריך לנקות את האזור.‬
‫דאוס מטפל באזור המשותף שמחוץ לאגפים.‬
‫אז אתה עושה את זה בבוקר, ו…‬
‫בבוקר ואחר הצהריים, לפני שהאגף נסגר.‬
‫כן.‬
‫צריך לוודא שהכול תקין.‬ ‫-הבנתי. בסדר.‬
‫משלמים לך עבור העבודה הזאת?‬
‫לא, זה עוזר לשחרור מוקדם.‬
‫הבנתי. אז יש לך רווח.‬
‫זו לא רק עבודה שנועדה להוציא אותך מהתא.‬
‫הכרת מישהו שהודח מהתפקיד הזה כעונש?‬
‫כן, כמובן. כשמישהו יוצר מגע פיזי,‬ ‫כלומר פותח בריב,‬
‫אם הוא אחד מהפועלים, הוא יאבד את עבודתו.‬
‫כולם אומרים לי‬ ‫כמה הם מפחדים להישלח לבידוד,‬
‫אבל זה אחד מכלי הנשק‬ ‫שמשמשים אותם כדי לשמור אתכם תחת שליטה.‬
‫אם לא תתנהגו כראוי, אם לא תצייתו.‬
‫כן. תגמול ועונש.‬
‫אני סקרן לדעת אם מלבד החוקים‬
‫יש דרכים אחרות לשמור אתכם תחת שליטה.‬
‫למנוע מכם לדבר בחופשיות.‬
‫אתה מפחד להעביר ביקורת על הכלא הזה?‬
‫כמו מה למשל?‬ ‫-אני לא יודע.‬
‫ייתכן שתגיד שזו התאכזרות להשאיר‬ ‫אותך ואת האחרים כלואים למשך 21 שעות ביום.‬
‫אני כבר הבנתי שזו המציאות כאן, אז…‬
‫מבחינתי, אני מתמקד בדרכים‬ ‫שיאפשרו לי להשתחרר מוקדם.‬
‫רק כאחד מכל שישה אסירים כאן‬
‫עובד בעבודת כפיים.‬
‫קל להבין למה אסירים יירתמו למשימה‬
‫ויסכימו לקחת חלק בעבודת כפיים כזו.‬
‫זהו קרש קפיצה שיכול להבטיח שחרור מוקדם.‬
‫אסירים שעובדים בעבודת כפיים‬ ‫יכולים לעבוד בייצור מזון בחוות הכלא,‬
‫במטבח, או לעסוק בפעילויות יצירתיות יותר.‬
‫זה בית המלאכה.‬
‫איזה מין בית מלאכה זה?‬
‫בבאלי נוהגים להשתמש בקופסאות האלה‬ ‫לנשיאת מנחה.‬
‫"קבן" הן קופסאות באלינזיות מסורתיות.‬
‫גם זה עשוי מנייר?‬
‫כן.‬ ‫-מנייר בלבד. מיומנות מרשימה.‬
‫האסירים מכינים אותם מנייר עיתון מגולגל‬
‫ואז הם מעוטרים ונמכרים לציבור.‬
‫זהו פס ייצור רציני למדי.‬
‫אנחנו יכולים לעבוד כאן בימי שני עד שישי.‬
‫איפה אפשר לשבת? כאן?‬ ‫-כן.‬
‫החל משמונה בבוקר, בסיום הספירה,‬
‫הסוהר מביא לכאן פועלים מהאגף.‬
‫האם זו מיומנות שימושית גם בחוץ?‬ ‫הרי זה מאפשר לפתוח עסק קטן.‬
‫חלק מהחברים שלי שכבר השתחררו מפה,‬
‫מנסים להיות המפיצים של המוצרים האלה.‬
‫אבל זה קשה כאשר אין תמיכה בחוץ,‬
‫ואפילו קשה למצוא עבודה.‬
‫מכיוון שהחברה במדינה הזאת‬
‫רואה בצרכני סמים אנשים רעים.‬
‫ולא אנשים שזקוקים לעזרה.‬ ‫-כן, רובנו…‬
‫לרובם עדיין מודבקת סטיגמה שלילית.‬
‫זה?‬ ‫-כן.‬
‫את זה צריך לשזור כלפי מעלה.‬
‫הבנתי. טוב.‬
‫הסטיגמה השלילית שיש בחברה.‬
‫היא קיימת בתודעה החברתית,‬
‫לכן כל מי שמשתחרר מהכלא לא נחשב לאדם טוב.‬
‫רבים מהאסירים כאן‬
‫מתקשים להשלים עם העובדה‬
‫שהם כעת נושאים את הסטיגמה הזאת.‬
‫כך שעל אף המאמץ החיובי שמושקע כאן‬ ‫כדי לצמצם את צריכת הסמים שלהם,‬
‫הם צריכים שהחברה תתמוך בהם‬ ‫ברגע שישתחררו מכאן.‬
‫אם זה לא יתקיים,‬
‫מעגל העבריינות שמוביל בחזרה לכלא‬ ‫יהיה בלתי נמנע עבור רבים מהם.‬
‫כדי לעזור לעברייני סמים להישאר בדרך הישר,‬
‫הכלא גם מעודד צורות שונות‬
‫של פולחן דת בתוך הכלא.‬
‫אבל אני מתחיל להבין ששיקום אסירים‬
‫איננו המאבק כולו.‬
‫היכולת להוכיח לאזרחי אינדונזיה שמחוץ לכלא‬
‫שעברייני סמים כשירים להצטרף מחדש לקהילות‬
‫היא חשובה לא פחות.‬
‫- היום הרביעי -‬
‫מה שלומכם?‬
‫טוב, בריא, נהדר!‬
‫עד כה פגשתי רק אסירים שנכלאו‬
‫באשמת החזקה או מכירה בהיקף קטן.‬
‫אבל אני יודע שיש כאן אסירים‬
‫שהואשמו בעבירות חמורות הרבה יותר.‬
‫התבקשתי ללכת לקנטינה‬ ‫שבה האסירים יכולים לקנות פריטים שונים,‬
‫סיגריות, חטיפי שוקולד ודברים כאלה.‬
‫אני חושב שאני אעזור.‬ ‫אני לא יודע. אני תכף אגלה.‬
‫טולי!‬
‫כן!‬ ‫-אני מחפש… היי, טולי.‬
‫כן? רפאל.‬
‫רפאל. אמרו לי‬ ‫שאני צריך לבוא הבוקר כדי לעזור.‬
‫טוב. אין בעיה. תיכנס.‬ ‫-כן? אני יכול להיכנס? בסדר.‬
‫טולי עובד הקנטינה הוא בן 35,‬
‫ושמעתי שהוא הגיע מרמה גבוהה יותר‬ ‫בשרשרת המזון של הסחר בסמים.‬
‫מה אלה?‬ ‫-אלה האטריות.‬
‫קפה, וכאן המים.‬
‫טוב. איך משלמים לך?‬
‫צריך לטעון את ה"בריזי".‬
‫זה ה"בריזי".‬ ‫-טוב.‬
‫שמים את הכסף מ… כן!‬ ‫-כמו כרטיס אשראי.‬
‫אז אתה מוכן לעזור ללקוחות?‬ ‫-כן.‬
‫כן. אני מוכן, כן.‬
‫אני לא מוכן.‬ ‫הוא שאל אם אני מוכן, אבל אני לא.‬
‫רוטי סיסיר.‬ ‫-זה?‬
‫האטריות האלה?‬ ‫-כן.‬
‫בנג-בנג.‬ ‫-בנג-בנג? מה זה?‬
‫העליון? זה?‬ ‫-בנג-בנג.‬
‫זה?‬ ‫-כן.‬
‫קדימה!‬
‫כן.‬ ‫-למה אתה מלחיץ אותי, בן אדם?‬
‫אתה חייב להזדרז…‬
‫קח את זה. מה אתה רוצה? זה. קח את זה.‬ ‫-כן.‬
‫אבל אתה יודע איפה כל דבר נמצא.‬ ‫אני מתחיל, אני לא יודע…‬
‫לכמה זמן נשפטת?‬
‫ארבע עשרה שנה.‬
‫ארבע עשרה שנה?‬ ‫-כן.‬
‫מתאמפטמין. שאבו.‬
‫אה, שאבו-שאבו.‬
‫המשטרה תפסה אותי בשדה התעופה.‬
‫איזו כמות?‬
‫שלושה קילוגרמים.‬ ‫-שלושה קילוגרמים?‬
‫כן.‬ ‫-זה הרבה.‬
‫שלוש עוגיות.‬
‫זה. כן.‬ ‫-זה?‬
‫למה עשית את זה?‬
‫אין לי אימא ואבא. הם כבר מתו.‬
‫רציתי לממן את הלימודים של אחותי הקטנה.‬
‫בת כמה אחותך הקטנה?‬
‫עכשיו 20. אז היא הייתה בת 15.‬
‫אז עשית את זה כדי לפרנס את המשפחה שלך.‬
‫כדי לעזור למשפחתך.‬ ‫-כן.‬
‫טול טוען שהוא רק רצה‬ ‫לפרנס את אחותו הצעירה.‬
‫תאכל קצת שוקולד לפני שיימס. תפתח את זה.‬
‫טוב. תודה רבה.‬
‫אבל הוא היה בכנופיות סמים שנים רבות,‬
‫וניסיון לייבא קילוגרמים של מת'‬
‫נחשב לסחר בסמים בהיקף גדול.‬
‫כאן באינדונזיה,‬
‫התמזל מזלו שהעונש שהוטל עליו‬ ‫איננו חמור יותר.‬
‫כשהיית חלק מכנופיית הפשע המאורגן,‬
‫והיית מעורב בסחר בסמים,‬
‫האם ידעת שהממשלה שלך כאן‬
‫מטילה עונש מוות על סחר בסמים?‬
‫כן, ידעתי.‬
‫אז לא פחדת או נרתעת?‬
‫הייתי בכנופיה בעבר.‬
‫בן כמה היית? 19? 18?‬
‫בערך 14. כן.‬
‫כן, עדיין צעיר.‬ ‫-ארבע עשרה?‬
‫אילו סמים מכרת?‬ ‫-הכול.‬
‫קוקאין, הרואין, מריחואנה.‬
‫שאבו-שאבו.‬
‫איך העברת את הסמים?‬
‫איך הכנסת את הסמים לאינדונזיה?‬
‫במזוודה. בשדה התעופה.‬
‫הבנתי.‬
‫ואז המשטרה התנפלה עליי, ואז הם אמרו,‬
‫"אלוהים. אתה מהקרטל. הקרטל האינדונזי."‬
‫באמת?‬ ‫-אמרתי, "מה לעזאזל? בחייכם!"‬
‫הבוס שלך היה חלק‬ ‫מכנופיית פשע מאורגן גדולה?‬
‫כן. גדולה.‬
‫אני רק סוחר.‬
‫מה קרה לבוס שלך?‬
‫אני לא יודע.‬
‫אתה לא יודע.‬
‫אם תופסים אותך, אסור לספר על הבוס.‬
‫אם תספר על הבוס, המשפחה שלך תמות.‬
‫ככה זה בכנופיה.‬
‫טול מייצג את הקצה השני‬ ‫של עברייני הסמים בכלא.‬
‫סוחר שעובד עבור קרטל סמים אינדונזי.‬
‫אנשים שנתפסו על סחר בסמים במדינה הזאת‬
‫ניצבים בפני גזר דין מוות.‬
‫יבוא יום שבו הוא ישתלב מחדש בחברה…‬
‫וזה יהיה אתגר גדול עבורו.‬
‫- היום החמישי -‬
‫היכונו!‬
‫ראיתי כמה קפדני המשטר כאן,‬
‫מנהל הכלא, אגוס פריטיאטנו‬‫,‬
‫מנהל אלף אסירים‬
‫באמצעות 83 סוהרים בלבד.‬
‫אסירים רבים מבלים את כל היום‬ ‫כלואים בתנאי צפיפות יתר,‬
‫אבל לא ראיתי סימנים‬ ‫שיכולים להעיד על בעיות.‬
‫זה מרכז הפעילות.‬
‫אני רוצה להבין למה מנהל הכלא חש צורך‬
‫למשטר את חיי האסירים שלו בקפדנות יתרה.‬
‫כל האסירים יכולים לבצע שיחות וידאו.‬
‫אנחנו מאזינים לשיחות עם המשפחות שלהם.‬
‫אם נאמר משהו בלתי הולם,‬ ‫אנחנו קוטעים את השיחה.‬
‫למה זה נחוץ?‬
‫לפני כשנה היו כמה פרובוקטורים.‬
‫הם הקימו כאן כנופיה.‬
‫זה היה איום ביטחוני משמעותי.‬
‫חלק מהאסירים מבלים עד 21 שעות בתאים.‬
‫מה המדיניות מאחורי זה?‬ ‫מה ההיגיון מאחורי זה?‬
‫זה נכון שאחרי שלוש השעות שהם מקבלים,‬
‫מחזירים אותם לתאים שלהם.‬
‫אם נשחרר את כולם באותו הזמן,‬ ‫זה יסתיים בכאוס.‬
‫זה ייצור הרבה בעיות.‬
‫זה הוגן בעיניך?‬
‫העונש שנגזר קבע שהם יאבדו את חירותם,‬ ‫לכן הם צריכים לציית לחוקים.‬
‫במהלך השהות שלי כאן,‬
‫הבחנתי שהיחסים בין האסירים לסוהרים‬ ‫הם בריאים למדי.‬
‫עד כמה זה חשוב לניהול התקין של הכלא?‬
‫זו מערכת יחסים רגשית‬
‫שזהה לזו שבין ילדים להורים או בין אחים.‬ ‫זה מה שאנחנו שואפים ליצור כאן.‬
‫לפני כן, הכלא היה רק כלא.‬
‫ואפשר להניח שהוא היה מלא באלימות.‬
‫כיום זה כבר לא כך.‬
‫בעבר, אם מישהו טעה,‬
‫הוא פשוט הוכה ללא מידה של היגיון.‬ ‫זה כבר לא עובד ככה.‬
‫אבל, אתה יודע, אסירים רבים‬
‫אמרו לי שהם מפחדים שישלחו אותם לבידוד.‬
‫כלומר זהו צעד מניעתי יעיל.‬
‫מה שמפחיד אותם כאן, רף,‬
‫הוא להישאר עם בגדים קצרים בלבד, כי קר כאן.‬
‫קר מאוד.‬
‫מהו משך הזמן הארוך ביותר‬ ‫שאסיר יכול להיות מוחזק בבידוד?‬
‫היה כאן סוחר סמים בכיר.‬
‫הוא הגיע לכאן ונחשב לסיכון גבוה.‬
‫שמנו אותו‬
‫בבידוד במשך שלושה חודשים.‬
‫אף אחד לא יכול להיות קשוח או יהיר כאן.‬
‫כמה אנשים נמצאים בבידוד כרגע?‬
‫אף אחד.‬
‫אף אחד כרגע.‬ ‫-אפשר לראות את אגף הבידוד?‬
‫אסור להיכנס לשם.‬
‫זה סוד.‬
‫אבל אפשר לראות אותו מכאן.‬
‫הנכונות של המנהל להשתמש באגף הבידוד כעונש,‬
‫נותנת תחושה של רודנות,‬
‫אבל ניכר שיש בו גם צד רך יותר,‬
‫שנראה שאסירים מעריכים‬
‫ושאולי תורם לתחושת ההרמוניה בכלא.‬
‫מה שלומך? אתה בסדר?‬ ‫-טוב, מה שלומך?‬
‫זה רגע משמעותי בשבוע של רולי.‬
‫מה אתה עושה עכשיו?‬ ‫-אני מתקשר למשפחה.‬
‫עם מי תדבר?‬
‫אימא. נותנים לנו עשר דקות לשיחה.‬
‫עשר דקות?‬ ‫-כן. עשר דקות.‬
‫המשפחה של רולי גרה במרחק מאות קילומטרים,‬
‫ואין לה כסף לבוא לבקר אותו.‬
‫אבל כמו כל האסירים,‬ ‫הוא זכאי לשתי שיחות וידאו הביתה בשבוע.‬
‫זה לא פרטי במיוחד,‬ ‫אבל אני מניח שזה עדיף מכלום.‬
‫סלאם עליכום, דודה.‬
‫אני מקווה שדודה ואימא בריאות.‬
‫בבקשה תמשיכו לתמוך ברולי‬
‫כדי שרולי יוכל להיות טוב יותר מבעבר.‬
‫הם נראים מאושרים מאוד.‬
‫זו ודאי הקלה עבור אימא שלו‬ ‫לראות אותו מחייך,‬
‫במצב רוח טוב, כי אני בטוח שהם מודאגים‬
‫לגבי האופן שבו הוא מצליח להסתדר כאן.‬
‫קצת קשה לחיות כאן, דודה.‬
‫לכן אנחנו צריכים ללמוד לחשוב חיובי כאן.‬
‫איך להמשיך לחשוב חיובי.‬
‫רפאל!‬
‫אני כאן עם רולי.‬
‫שלום.‬
‫הבחור הזה, אימא,‬
‫נידון למאסר עולם באנגליה.‬
‫אבל אחרי שהוא היה כלוא במשך 12 שנה,‬
‫הוכח שהוא חף מפשע.‬
‫אני אניח לכם להמשיך בשיחה.‬ ‫היה נעים להכיר אתכן.‬
‫מבחינתי, זה פשוט לא בסדר‬ ‫שהוא מרצה תקופה ארוכה כל כך‬
‫על החזקת כמות קטנה של מריחואנה.‬
‫ההשלכות של מה שקרה לו‬
‫הביאו לפירוק מערכת היחסים שלו עם אשתו,‬
‫וחשוב מכך, עם הבת שלו.‬
‫אני אצא החוצה ואתן לו קצת פרטיות.‬
‫תשמרו על הלב שלי חזק!‬
‫אני אוהב אתכן. ביי ביי.‬
‫סלאם עליכום.‬
‫- היום השישי -‬
‫זה היום האחרון שלי בכלא בנגלי נרקוטיקה.‬
‫נאמר לי שצפויה הפתעה היום.‬
‫מופע רוק בתוך הכלא.‬
‫אסירים משתמשים במוזיקה‬ ‫כדי להעביר את המסר לציבור‬
‫שהם אינם מקרה אבוד,‬
‫והיוזמה שלהם זוכה לתמיכת מנהל הכלא.‬
‫מנהל הכלא הוא חובב מוזיקה,‬
‫והוא מעודד את האסירים לנגן בכלים.‬
‫דאוס הוא אחד מהאסירים שפגשתי,‬
‫והוא הקים להקה, "דה אינג'קסיס", ו…‬
‫הם מופיעים בפני האסירים היום,‬
‫אז בואו נראה כמה הם טובים.‬
‫אז תקשיבו עכשיו ומתחילים.‬
‫אחת, שתיים, שלוש, קדימה!‬
‫"בסוף אני אראה לך‬
‫"שאני לא איש מת מהלך"‬
‫נהדר לראות את התמיכה הבלתי מסויגת‬ ‫של מנהל הכלא.‬
‫"אני לא איש מת מזוין"‬
‫תודה.‬
‫הבאת את הגשם, בן אדם.‬
‫זעזעת את אלוהים.‬
‫תודה.‬
‫הלהקה של דאוס עושה מוזיקה עם מטרה אמיתית.‬
‫מה המסר שאתם מנסים להעביר?‬ ‫-האנשים בכלא תמיד נחשבים לרעים.‬
‫אז אנחנו רוצים להוכיח‬ ‫שאנחנו לא מתים מהלכים לגמרי.‬
‫ואנחנו רוצים להוכיח זאת אחרי שנשתחרר.‬
‫איך אנשים יוכלו לראות את זה?‬
‫יש פסטיבלים של בתי כלא שאפשר להופיע בהם.‬
‫הוציאו אתכם מהכלא כדי להופיע?‬
‫כן, הופענו בחוץ וגם באינטרנט.‬
‫צילמנו סרטון והקלטנו את השיר.‬
‫עכשיו אנחנו יכולים‬ ‫להעלות את התוכן שלנו ליוטיוב.‬
‫הם מאפשרים לנו לעשות זאת,‬ ‫אבל תחת הפיקוח שלהם.‬
‫הבנתי. תמשיכו לבצע שירים כאלה, בסדר?‬
‫תודה רבה.‬ ‫-טוב.‬
‫הכלא מסייע בהעברת‬ ‫מסר חיובי לציבור האינדונזי‬
‫שנועד להפריך את הסטיגמה של הכלא.‬
‫אבל תוכנית הגמילה כאן‬ ‫היא עדיין יוזמה חדשה ביותר.‬
‫מוקדם מדי לדעת כמה היא תצליח.‬
‫יהיו כאלה שתוכניות הגמילה בכפייה‬
‫שמנוהלות כאן ייראו להם שנויות במחלוקת.‬
‫לדעתי, העונשים שמוטלים‬
‫על עברייני סמים כאן באינדונזיה‬ ‫הם מחמירים מדי.‬
‫אבל מתוך מה שראיתי בכלא הזה,‬
‫נראה שלרשויות יש רצון אמיתי‬
‫לסייע לאנשים שכלואים כאן‬ ‫בשבירת מעגל הפשיעה שקשורה לסמים.‬
‫תרגום כתוביות: לאה שרמן-קיש‬